Festivals Malta ħabbar li ser ikun qed jorganizza inizjattiva ġdida ġewwa l-Belt Valletta bl-isem ta' LUV – Light Up Valletta. Mid-dehra, din l-inizjattiva toffri esperjenza fejn wieħed jista' jħares lejn il-Belt minn perspettiva ġdida. Bejn l-1 u s-17 t'Ottubru Festivals Malta ser ikun qed jixgħel il-belt kapitali tagħna permezz ta' diversi installazzjonijiet artistiċi madwar it-toroq tagħha. Dawn l-installazzjonijiet, li huma totalment b'xejn biex tarahom u tista' żżurhom kull ħin tal-ġurnata, kollha ser joffru esperjenza differenti u joħolqu atmosfera li tikkumplimenta s-sbuħija tal-Belt Valletta. Aħna eċitati ferm biex naraw il-Belt tittrasforma f'qawsalla ta' kuluri! Imma mhux biss! Apparti din l-inizjattiva, Festivals Malta ser iwasslulna żewġ kunċerti totalment b'xejn ġewwa Pjazza San Ġorġ, bl-isem ta' LUV Concerts. Il-kunċerti, li ser isiru fl-1 u t-2 ta' Ottubru fid-20:00 ser jilqgħu fost l-aqwa talent lokali. Araw il-programm hawn taħt: Il-Ġimgħa 1 t'Ottubru Versatile u Brass House Unit Is-Sibt 2 t'Ottubru Tribali u ManaTapu Importanti ngħidu li għalkemm dawn il-kunċerti huma b'xejn, xorta trid tibbukja l-ispazju tiegħek fuq is-sit ta' Festivals Malta, kif ukoll tippreżenta ċertifikat tal-vaċċin validu mal-bieb biex tkun tista' tattendi minħabba l-protokolli tal-COVID-19. Aħna eċitati ferm biex nerġaw nesperjenzaw il-festivals kif jafu jwasslulna Festivals Malta. U xi ritratt ma' dawn id-diversi installazzjonijiet uniċi mhux ser jonqos ukoll! Għal aktar informazzjoni idħlu HAWN . Miktub Minn Titħabbar Il-Mewt Ta' John Mansueto Bil-Filmat: Dan It-Turist Filli Kien Qed Jiġbed Filmat Għall-Kwiet U Filli Tiġri Ħaġa Li Ma Stenniex Peppi Azzopardi Jirrakkonta Dak Li Għadda Minnu Lbieraħ Filgħaxija - Kellu Jħassar Il-Pjanijiet Biex Jagħti L-Għajnuna Mireille Bonello Daħlet Fix-Xena Tal-Ispettaklu B'Mod Kemxejn Differenti Minn Kif Wieħed Jistenna - Kif Spiċċat Fix-Xena Lokali?